ΓΡΑΠΤΗ ΕΡΩΤΗΣΗ P-0309/00

υποβολή: Alexander de Roo (Verts/ALE) προς την Επιτροπή

(4 Φεβρουαρίου 2000)

Θέμα: Εξελίξεις στο συνοριακό πάρκο De Zoom Kalmthoutse Heide

Κατόπιν πρωτοβουλίας του Συμβουλίου της Μπενελούξ δημιουργείται το διασυνοριακό πάρκο De Zoom Kalmthoutse Heide. Προς το σκοπό αυτό έχει καταρτισθεί πρόγραμμα Διαχείρισης και Χωροταξίας (BIP) στο πλαίσιο του οποίου μπορούν να εξετάζονται η διατήρηση, η διαχείριση και η ανάπτυξη βιολογικών, οικολογικών και πολιτισμικο-ιστορικών αξιών του διασυνοριακού πάρκου, λαμβάνονταςπόψη τα διάφορα χαρακτηριστικά της περιοχής.

Σύμφωνα με άρθρο της εφημερίδας BN/de Stem (της 16ης Δεκεμβρίου 1999) η άντληση ύδατος εντός της περιοχής αποτελεί πρόβλημα το οποίο συντείνει στην αποξήρανση της έκτασης Groote Meer. Χιλιάδες χώροι επώασης τουλάχιστον 25 διαφορετικών ειδών πτηνών έχουν ήδη εξαφανισθεί. Επιπλέονπάρχουν φόβοι ότι η ανάπτυξη του διασυνοριακού πάρκου οδηγεί σε θεαματική άνοδο του τουρισμού.

1. Ποια μέτρα προτίθεται να λάβει η Επιτροπή ούτως ώστε να προληφθεί περαιτέρω αποξήρανση στην περιοχή και, ενδεχομένως, να ανέλθει η στάθμη τωνπόγειωνδάτων;

2. Συμφωνεί η Επιτροπή με την άποψη ότι η αύξηση του μαζικού τουρισμού σε μια περιοχή πλούσια σε πτηνά αντιβαίνει προς τις βασικές αρχές της Οδηγίας για τα πουλιά 79/409/ ΕΟΚ(1)

3. Συμμερίζεται η Επιτροπή την γνώμη τουπογράφοντος ότι στις πλέον ευπαθείς περιοχές δεν πρέπει να επιτρέπεται η είσοδος στο κοινό, εκτός εάν πρόκειται για μικρής κλίμακας εκπαιδευτικές εκδρομές;

(1) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(2 Μαρτίου 2000)

Η περιοχή grenspark De Zoom-Kalmthoutse Heide βρίσκεται εν μέρει στο Βέλγιο και εν μέρει στην Ολλανδία.

Το βελγικό τμήμα της τοποθεσίας έχει χαρακτηρισθεί ως ζώνη ειδικής προστασίας (SPA),πό την επωνυμία Kalmthoutse Heide, σύμφωνα με την οδηγία του Συμβουλίου 79/409/ΕΟΚ της 2 Δεκεμβρίου 1979 περί της διατηρήσεων των αγρίων πτηνών. Το ολλανδικό τμήμα έχει χαρακτηρισθεί ως τόπος κοινοτικής σημασίας (SIC),πό την επωνυμία Ossendrecht, σύμφωνα με την οδηγία 92/43/ΕΟΚ της 21ης Μαΐου 1992 σχετικά με τη διατήρηση των φυσικών οικοτόπων καθώς και της άγριας πανίδας και χλωρίδας(1). Οι αρχές της Ολλανδίας ανακοίνωσαν ότι προτίθενται να χαρακτηρίσουν την τοποθεσία αυτή ως SPA.

Σύμφωνα με το άρθρο 7 της οδηγίας 92/43/ΕΟΚ, τα άρθρα 6, παράγραφος 2 και 6, παράγραφος 3 και 6, παράγραφος 4 της οδηγίας αυτής ισχύουν για τη συγκεκριμένη τοποθεσία.

Οι δραστηριότητες που αναφέρονται στην ερώτηση, δηλαδή η άντληση ύδατος και οι μαζικές ψυχαγωγικές δραστηριότητες, δεν μπορούν να θεωρηθούν ως πρόγραμμα ή σχέδιο κατά την έννοια του άρθρου 6 παράγραφος 3. Ως εκ τούτου τα άρθρα 6 παράγραφος 3 και 6 παράγραφος 4 δεν ισχύουν εν προκειμένω. Δεδομένου ότι οι δραστηριότητες αυτές αναπτύσσονται ήδη, μόνο το άρθρο 6 παράγραφος 2 ισχύει εν προκειμένω. Οι εν λόγω διατάξεις προβλέπουν ότι τα κράτη μέλη λαμβάνουν τα απαραίτητα μέτρα προκειμένου να αποφύγουν τηνποβάθμιση των φυσικών οικοτόπων και των βιοτόπων των ειδών καθώς και τις διαταράξεις των ειδών λόγω των οποίων χαρακτηρίσθηκαν οι ως άνω περιοχές, στο μέτρο που ανάλογες διαταράξεις θα μπορούσαν να είναι σημαντικές εν σχέσει με τους στόχους της οδηγίας.

Απαντώντας στην πρώτη ερώτηση, επιβάλλεται πρωτίστως να σημειωθεί ότι εναπόκειται στα κράτη μέλη να λάβουν τα απαραίτητα μέτρα προκειμένου να συμμορφωθούν προς το άρθρο 6 παράγραφος 2 της οδηγίας 92/43/ΕΟΚ και όχι στην Επιτροπή. Η Επιτροπή δεν διαθέτει πληροφορίες σχετικά για το De Zoom-Kalmthoutse Heide, και ως εκ τούτου δεν είναι σε θέση να εκτιμήσει ποια μέτρα θα πρέπει να ληφθούν προκειμένου να αντιμετωπισθεί η περαιτέρω αποξήρανση της περιοχής. Για τους ίδιους λόγους η Επιτροπή αδυνατεί να λάβει θέση σε ό,τι αφορά τα θέματα που θίγονται από τη δεύτερη και την τρίτη ερώτηση.

Η Επιτροπή λαμβάνει τα απαραίτητα μέτρα προκειμένου να συγκεντρώσει περαιτέρω πληροφορίες σχετικά με την εφαρμογή του άρθρου 6 παράγραφος 2 της οδηγίας 92/43/ΕΟΚ σε ό,τι αφορά την περιοχή De Zoom-Kalmthoutse Heide. Εάν κριθεί απαραίτητο θα λάβει και περαιτέρω μέτρα προκειμένου να εξασφαλιστεί η συμμόρφωση των εθνικών αρχών προς τις συγκεκριμένες διατάξεις.

(1) ΕΕ L 206 της 22.7.1992.